**ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ**

**ΕΦΟΡΕΙΑ ΑΡΧΑΙΟΤΗΤΩΝ ΒΟΙΩΤΙΑΣ**

**ΔΕΛΤΙΟ ΤΥΠΟΥ**

**Χορευτικά σόλι, από την Εθνική Λυρική Σκηνή στο Αρχαιολογικό Μουσείο Θηβών**

**στα πλαίσια του θεσμού**

**«Όλη η Ελλάδα – Ένας πολιτισμός»**

Η Εφορεία Αρχαιοτήτων Βοιωτίας, συμμετέχοντας στο θεσμό *«Όλη η Ελλάδα – Ένας Πολιτισμός»*, που διοργανώνει το ΥΠ.ΠΟ.Α. παρουσιάζει ένα σύντομο χορευτικό σόλο διάρκειας 10 λεπτών, ως μία συνομιλία κίνησης και ακινησίας, σε χορογραφία του Διευθυντή Μπαλέτου της Εθνικής Λυρικής Σκηνής, κ. Κωνσταντίνου Ρήγου.

Ο χορός θα εκτελείται από έναν χορευτή της ΕΛΣ, στις αίθουσες του Αρχαιολογικού Μουσείου Θηβών, συνοδεία ζωντανής μουσικής σαξοφώνου, εντός του ωραρίου λειτουργίας του μουσείου, τηρουμένου του υγιειονομικού πρωτοκόλλου.

**Ημέρα δράσης: Κυριακή 6 Σεπτεμβρίου 2020**

**Ώρες παρουσίασης δράσης: 13.00, 13.45, 14.30**

*Συντελεστές*:

Χορογραφία: Κωνσταντίνος Ρήγος

Χορεύει ο Ντανίλο Ζέκα

Σαξόφωνο: Γκουίντο ντε Φλάβις

**Χρήσιμες πληροφορίες**

Η εκδήλωση προσφέρεται δωρεάν από το Υπουργείο Πολιτισμού και Αθλητισμού.

Το μόνο αντίτιμο είναι το εισιτήριο για την είσοδο στο Αρχαιολογικό Μουσείο Θηβών (γενική είσοδος: €6, μειωμένο: €3).

Μέγιστος αριθμός θεατών: Πενήντα (50) άτομα.

**Είναι υποχρεωτική η ηλεκτρονική προκράτηση θέσης στο σύνδεσμο που ακολουθεί:** https://digitalculture.gov.gr/2020/07/oli-i-ellada-enas-politismos/

Για κάθε εκδήλωση υπάρχει ξεχωριστή ηλεκτρονική προκράτηση.

Για λόγους ασφαλείας και για την αποφυγή συνωστισμού συνίσταται η έγκαιρη προσέλευση, 30 λεπτά πριν την έναρξη της εκδήλωσης. Μετά την έναρξη η είσοδος δεν επιτρέπεται.

Σημειώνουμε ότι οι θεατές θα πρέπει να τηρούν τις οδηγίες και συστάσεις της Επιτροπής Εμπειρογνωμόνων COVID-19 του Υπουργείου Υγείας για την ασφαλή προσέλευση στον αρχαιολογικό χώρο. Ισχύει ο κανόνας της απόστασης των 1,5 μέτρων κατ’ ελάχιστον για ανοικτούς χώρους και 2 μ. για κλειστούς χώρους. Στο μουσείο είναι υποχρεωτική η χρήση μη ιατρικής μάσκας.